เรามีลมออกจากช่องคลอดคะ ส่วนใหญ่จะเป็นตอนออกกำลังกาย พอไปหาในgoogleเขาบอกว่าส่วนใหญ่เกิดจากการที่ช่องคลอดหลวมเนื่อนจากมีเพศสัมพัธ์บ่อยครั้งหรือเกิดจากการคลอดลูก *แต่ว่าเรายังไม่เคยมีเพศสัมพันธ์กับใครแล้วก็ไม่เคยคลอดลูกด้วยคะ อยากทราบว่ากรณีนี้เกิดจากอะไรคะ แล้วต้องทำยังไงถึงจะหายคะ* ขอบล่วงหน้าคะ
สวัสดีค่ะ อาการรู้สึกเหมือนมีลมออกจากช่องคลอด อาจมีสาเหตุมาจาก การที่ลมออกมาจากทวารหนักแล้วทำให้รู้สึกว่าออกมาจากช่องคลอดได้ ซึ่งลมที่ออกมาจากทวารหนักนั้นอาจจะมีสาเหตุมาจาก การรับประทานอาหารมื้อใหญ่ มีแก๊ซเยอะ หรือเป็นปฏิกิริยาปกติของการทำงานของร่างกายสาเหตุอื่นๆที่อาจเป็นไปได้เช่น การมีเนื้อพับบริเวณดังกล่าวมากทำให้รู้สึกคล้ายกับมีลมออกมาเมื่อเปลี่ยนท่าทางกะทันหัน ส่วนเรื่องช่องคลอดหย่อนนั้นในคนอายุน้อย ไม่เคยผ่านการมีบุตร คิดถึงได้น้อยมากในเบื้องต้น สังเกตอาการ รักษาสุขภาพทั่วไปได้ตามปกติ หากอาการยังเป็นมากขึ้นเรื่อยๆ ก็ควรไปพบแพทย์เพื่อตรวจเพิ่มเติม